****

Tallinna Läänemere Gümnaasium

**KÄSKKIRI**

Tallinn 10. juuni 2022 nr 1-2/18

Õpilase tunnustamise tingimused ja kord

Võttes aluseks Haridus- ja teadusministri 09.08.2010 määrusega nr 37 kehtestatud “Õpilase tunnustamise tingimused ja kord” ning Tallinna Läänemere Gümnaasiumi põhimääruse § 22 lõike 2 punkti 22

1. Kinnitada Õpilase tunnustamise tingimused ja kord ning võtta kasutusele alates 9. juunist 2022. a (Lisatud)
2. Lugeda kehtetuks 28. veebruar 2022. a direktori käskkiri nr 1-2/11 „Õpilase tunnustamise tingimused ja kord“.

(allkirjastatud digitaalselt)

Deniss Presnetsov

direktor

**Tallinna Läänemere Gümnaasiumi õpilaste tunnustamise tingimused ja kord**

Tallinna Läänemere Gümnaasiumi õpilaste tunnustamise korra aluseks on võetud haridus- ja teadusministri määrus 09.08.2010 nr 37 „Õpilaste tunnustamise tingimused ja kord".

**Üldalused**1. Tallinna Läänemere Gümnaasium tunnustab õpilasi

* väga hea õppimise eest;
* aktiivse või tulemusliku osalemise eest aineolümpiaadidel ja -võistlustel, viktoriinidel, konkurssidel, spordivõistlustel linna, riigi ja rahvusvahelisel tasandil;
* aktiivse osalemise eest koolielus, projektitegevuses ning  ühiskondliku aktiivsuse eest linnaosa, linna, riigi ja rahvusvahelisel tasandil.

**2. Tallinna Läänemere Gümnaasiumis tunnustatakse õpilasi järgmiselt:**

1. suuline kiitus;
2. kirjalik kiitus päevikus, e-päevikus;
3. kiituse avaldamine direktori käskkirjaga;
4. tunnustamine kiituskirjaga "Väga hea õppimise eest";
5. tunnustamine direktori tänukirjaga “Eduka  õppimise eest” (9., 10., 11. kl);
6. tunnustamine kiituskirjaga "Väga heade tulemuste eest üksikus õppeaines”;
7. tunnustamine kuld- või hõbemedaliga gümnaasiumi lõpetamisel;
8. tunnustamine kiitusega lõputunnistusega väga heade õpitulemuste eest põhikooli lõpetamisel;
9. tunnustamine diplomi, tänukirjaga;
10. tunnustamine õpilasomavalitsuse diplomi ja tänukirjaga;
11. nimetuse „Aasta õpilane” omistamine;
12. nimetuse “Aasta tegija” omistamine;
13. õpilaste esitamine linna ja vabariiklikele tunnustuskonkurssidele ja -üritustele;
14. muu õpilaste tunnustamine.

**2.1 Tunnustamine suulise kiitusega**

Õpilasele avaldatakse suuline kiitus individuaalselt, klassi ees või kooliraadio kaudu heade õpitulemuste ja kooli kodukorra laitmatu täitmise eest, sportlike tulemuste ning ühiskondliku tegevuse eest.Õpilast võib suuliselt tunnustada iga koolitöötaja.

**2.2. Tunnustamine kirjaliku kiitusega õpilase päevikus või e-päevikus**

Õpilast tunnustatakse kirjalikult e-koolis või päevikus heade õpitulemuste ja kooli kodukorra laitmatu täitmise, sportlike tulemuste ning ühiskondliku tegevuse eest.Õpilast võib kirjalikult kiita aineõpetaja, klassijuhataja, kooli juhtkond.

**2.3. Tunnustamine direktori käskkirjaga**

* Õpilase väljapaistvaid saavutusi ja aktiivset osalemist koolisisestes või koolivälistes üritustes tunnustatakse direktori käskkirjaga.
* Ettepaneku õpilase tunnustamiseks direktori käskkirjaga võivad teha kõik kooli töötajad, õpilasomavalitsus ja hoolekogu liikmed.

**2.4. Tunnustamine kiituskirjaga “Väga hea õppimise eest”**

* 1.-8. klassis tunnustatakse kiituskirjaga “Väga hea õppimise eest” õpilast, kelle õppeaasta kõik aastahinded on "väga head".
* 10.-11. klassis tunnustatakse kiituskirjaga “Väga hea õppimise eest” õpilast, kelle õppeaasta kõik kursusehinded on „väga head".
* Ettepaneku õppenõukogule õpilase tunnustamiseks kiituskirjaga "Väga hea õppimise eest" teeb klassijuhataja.
* Õpilase tunnustamise kiituskirjaga «Väga hea õppimise eest» otsustab kooli õppenõukogu.
* Kiituskirjaga “Väga hea õppimise eest” tunnustatud õpilase nime ja foto kantakse kooli autahvlile.

**2.5. Tunnustamine direktori tänukirjaga “Eduka  õppimise eest” (9., 10., 11. kl)**

* Tänukirjaga “Eduka õppimise eest” tunnustatakse 9.kl õpilast, kelle kõigi lõputunnistusele kantavate õppeainete viimased aastahinded on “väga head” ja “head”.
* Tänukirjaga “Eduka õppimise eest” tunnustatakse 10.-11. kl õpilast, kelle kõik õppeaasta kursuse hinded on “väga head” ja “head”.
* Ettepaneku direktorile 9., 10., 11. kl õpilase tunnustamiseks tänukirjaga “Eduka õppimise eest” teeb klassijuhataja.

**2.6. Tunnustamine kiituskirjaga «Väga heade tulemuste eest üksikus õppeaines»**

* Kiituskirjaga „Väga heade tulemuste eest üksikus õppeaines" tunnustatakse õpilast, kelle tulemused vastavad kahele nõudmisele korraga:
* õpilasel on õppeaines kõik aastahinded/kursusehinded “väga head” kogu kooliastme jooksul ja
* õpilane on osalenud olümpiaadidel või ainevõistlustel linna/maakonna/riigi tasandil.
* Kiituskiri "Väga heade tulemuste eest üksikus õppeaines" antakse kooliastme lõpus (3., 6., 9. ja 12. kl) arvestades õpitulemusi vastava kooliastme jooksul.
* Kiituskirjaga «Väga heade tulemuste eest üksikus õppeaines» tunnustamise ettepaneku teeb aineõpetaja kooli õppenõukogule.
* Õpilase tunnustamise kiituskirjaga «Väga heade tulemuste eest üksikus õppeaines» otsustab kooli õppenõukogu.

**2.7. Tunnustamine kuld- ja hõbemedaliga gümnaasiumi lõpetamisel**

* Kuldmedaliga tunnustatakse gümnaasiumilõpetajat, kelle kõigi õppeainete kooliastmehinne on "väga hea".
* Hõbemedaliga tunnustatakse gümnaasiumilõpetajat, kellel on kuni kahes õppeaines kooliastmehinne vähemalt "hea" ja ülejäänud õppeainetes "väga hea".
* Õpilase kuld- või hõbemedaliga tunnustamise otsustab kooli õppenõukogu.
* Ettepaneku õpilase tunnustamiseks kuld- või hõbemedaliga teeb õppenõukogule  
  klassijuhataja.
* Kuld- või hõbemedaliga tunnustatud õpilase nimi kantakse kooli autahvlile.

**2.8. Tunnustamine kiitusega põhikooli lõputunnistusel**

* Kiitusega põhikooli lõputunnistusel tunnustatakse põhikoolilõpetajat, kellel kõigi lõputunnistusele kantavate õppeainete viimane aastahinne ja lõpueksamihinne on "väga hea".
* Ettepaneku õppenõukogule õpilase kiitusega põhikooli lõputunnistusega tunnustamiseks teeb klassijuhataja.
* Kiitusega põhikooli lõputunnistusega tunnustamise otsustab kooli õppenõukogu.

**2.9. Tunnustamine kooli tänukirjaga, diplomiga**

* Tänukirja või diplomiga tunnustatakse õpilast või õpilaste rühma, kes on silma paistnud hea õpiedukuse, spordisaavutuste, aktiivsusega klassi tasandil. Otsuse tänukirja või diplomiga tunnustamiseks langetavad klassijuhatajad, aineõpetajad.
* Tänukirja või diplomiga tunnustatakse õpilast või õpilaste rühma spordisaavutuste, aktiivse osalemise eest koolielus ja projektitegevuses, ühiskondliku töö eest kooli, linnaosa ja linna tasandil. Otsuse tänukirja või diplomiga tunnustamiseks langetab kooli juhtkond õpilasomavalitsuse, hoolekogu, klassijuhatajate ja aineõpetajate ettepanekul.

**2.10. Kooli õpilasomavalitsuse diplomite ja tänukirjadega tunnustamine**

* Õpilasomavalitsuse diplomi või tänukirjaga tunnustatakse õpilast või õpilaste rühma aktiivse osalemise eest kooli ühiskondlikus elus.
* Otsuse diplomi või tänukirjaga tunnustamiseks langetavad kooli õpilasomavalitsuse liikmed.

**2.11. Aunimetuse „Aasta õpilane" omistamine**

* ”Aasta õpilase” konkursis võib osaleda iga 4.-11. klassi õpilane, kelle õppeaasta saavutused vastavad õpilasomavalitsuse poolt kehtestatud statuudile. Taotluse esitamise korra ja tähtaegu määrab õpilasomavalitsus.
* Aunimetus “Aasta õpilane” omistatakse põhikoolis ühele õpilasele klassiparalleelist ja gümnaasiumis ühele 10.-11kl õpilasele.
* Otsuse aunimetuse “Aasta õpilane” omistamise kohta võtab vastu kooli õpilasomavalitsus.
* Aunimetuse “Aasta õpilane” saanud õpilase nimi ja foto kantakse kooli autahvlile.

**2.12. Aunimetuse “Aasta tegija” omistamine**

* Aunimetuse “Aasta tegija” omistatakse 2., 3., ja 4. kooliastme õpilasele, kelle õppeaasta saavutused vastavad õpilasomavalitsuse poolt kehtestatud statuudile. Taotluse esitamise korra ja tähtaegu määrab õpilasomavalitsus.
* Otsuse aunimetuse “Aasta tegija” omistamise kohta võtab vastu kooli õpilasomavalitsus.
* Aunimetuse “Aasta tegija” saanud õpilase nimi ja foto kantakse kooli autahvlile.

**2.13. Õpilase esitamine linna ja riigi tunnustuskonkurssidele ja -üritustele**

* Õpilast esitatakse linna ja riiklikele tunnustusüritustele väga heade tulemuste eest õppimises ja spordis.
* Ettepaneku õpilase esitamiseks linna ja riiklikele tunnustusüritustele teevad klassijuhatajad, aineõpetajad, õpilasomavalitsus või kooli juhtkond.
* Otsuse õpilase esitamisest võtab vastu kooli direktor.

**2.14. Muu õpilaste tunnustamine**

Otsuse õpilaste tunnustamisest meenetega, pääsmetega kultuuriüritustele vms võtab vastu kooli juhtkond.